**УПУТСТВО О НАЧИНУ СПРОВОЂЕЊА ПРОГРАМА**

**РАЗВОЈНА ШАНСА – ЛИНИЈА ЗА ПРЕРАЂИВАЧКУ ИНДУСТРИЈУ**

**У 2024. ГОДИНИ**

**(изводи из Програма са додатним информацијама)**

У овом документу су дате детаљне информације потенцијалним корисницима o Програму развојна шанса – линија за прерађивачку индустрију у 2024. години (у даљем тексту: Програм), па из тих разлога молимо да га пажљиво прочитате како би, на најбољи начин, разумели предмет подршке, као и све услове, права и обавезе које проистичу из Програма.

Програм спроводи Министарство привреде (у даљем тексту: Министарство) у сарадњи са Развојном агенцијом Србије (у даљем тексту: Развојна агенција) и банком.

**НАМЕНА СРЕДСТАВА**

**Средства опредељена Програмом намењена су за суфинансирање набавке опреме, некретнина и постројења и то:**

1. нове опреме директно укључене у процес производње разменљивих добара, и то:

1.1 производне опреме и/или машина;

1.2 доставних возила за превоз сопствених производа и других транспортних средстава која се користе у процесу производње;

1.3 делова, специјализованих алата за машине;

1.4 машинa и опремe за унапређење енергетске ефикасности и еколошких аспеката производње;

2. куповину, изградњу, доградњу, реконструкцију, адаптацију, санацију, инвестиционо одржавање производног простора или пословног простора који је у саставу производног простора, или простора за складиштење сопствених производа, сировина и репроматеријала.

**Средства за реализацију Програма се не могу користити за:**

1) порез на додату вредност (у даљем тексту: ПДВ);

2) покривање трошкова који су у вези са набавком опреме као што су: царински и административни трошкови, трошкови транспорта, шпедиције, складиштења и манипулације и др;

3) покривање трошкова који су у вези са одобравањем и спровођењем банкарског кредита, као што су трошкови: камате, трошак кредитног бироа за корисника, уписа залоге у Агенцији за привредне регистре (у даљем тексту: АПР), осигурања покретности, курсних разликa и сл;

4) рефундацију средстава за већ набављену (авансирану, плаћену или испоручену) опрему;

5) зајмове и рате за отплату кредита, као и за репрограм кредитa;

6) набавку опреме коју подносилац захтева за доделу бесповратних средстава сам производи;

7) остале трошкове који нису у складу са наменом Програма.

Сврха и намена инвестиционог улагања мора бити у складу са природом делатности привредног субјекта.

Средства по овом програму не могу се користити за набавку опреме/некретнине превасходно намењене даљем изнајмљивању или опреме која ради на принципу самоуслуживања, као ни у сврху шпекулативних радњи.

Средства се не могу користити за набавку ручног алата, као ни лаког теретног возила врста Н1.

Трошкови монтаже, инсталирања опреме, и обуке могу бити признати уколико су исказани као посебне ставке на истој профактури.

Опрема која је предмет Програма, односно за чију се набавку додељују бесповратна средства, не може бити купљена од физичког лица, осим ако је продавац опреме предузетник.

Производни простор или пословни простор који је у саставу производног простора, или простор за складиштење сопствених производа, сировина и репроматеријала чија је куповина предмет финансирања овог програма се мора користити за сопствене потребе и у складу са наменом.

Опрема/некретнина не сме да буде испоручена нити плаћена односно грађевински радови реализовани и плаћени делимично или у целости пре датума доношења решења о додели бесповратних средстава

***Под делови*** *за машине* ***и специјализованих алати за машине****, предмет набавке по овом Програму, не могу да буду ручни алати, плехови, тепсије итд. Делови за машине могу да се купују заједно са машинама на истој профактури од истог добављача. Такође, под специјализованим алатима за машине не могу се набавити резервни делови.*

***Под машинама и опремом за унапређење енергетске ефикасности и еколошких аспеката*** *сопствене производње, у смислу овог Програма, сматрају се:*

* *алтернативни системи у производњи топлотне и електричне енергије за потребе производног погона (соларни панели, постројења на природан гас, котлови на пелет и гас, геотермалне пумпе, грејни системи на биомасу, као и припадајућа инсталација за ову опрему); НАПОМЕНА: Законом о коришћењу обновљивих извора енергије ("Сл. Гласник РС", бр. 40/21 и 35/23) се дефинише да инсталисана снага купаца- произвођача треба да буде ограничена до 150 kW за купце-произвођаче који нису у категорији домаћинства.*
* *специфичне машине и опрема за еколошку заштиту земље, ваздуха и воде (системи за прераду отпадних вода, филтери и системи за пречишћавање издувних/отпадних гасова, воде…).*

*Под машинама и опремом за енергетску и еколошку ефикасност се у смислу овог Програма, не сматра набавка материјала за топлотну изолацију производног погона, замена столарије, замена конвенционалне ЛЕД расвете. Такође, изградња мини хидро електрана и ветроелектрана се не сматра алтернативним системом за потребе производње енергије, у смислу овог Програма.*

*Средствима Програма се може финансирати куповина машина и опреме за потребе енергетске и еколошке ефикасности, као и радови за уградњу/монтажу исте, али не и транспортни трошкови и сви други трошкови који се иначе не могу финансирати средствима овог Програма (ови трошкови не могу бити приказани на профактури).*

**ФИНАНСИЈСКИ ОКВИР**

Oпредељена бесповратна средства за реализацију овог програма износе 600.000.000,00 динара.

Програм је намењен само за инвестиционо улагање укупне вредности преко 15.000.000,00 динара.

Привредни субјекти који испуне услове Програма и којима банка условно одобри кредит, могу остварити право на суфинансирање до 50% нето вредности инвестиционог улагања.

Привредни субјект је у обавези да обезбеди сопствено учешће у висини 5% нето вредности инвестиционог улагања, док ће се преосталих 45% нето вредности инвестиционог улагања обезбедити из кредита банке.

Износ одобрене бесповратне помоћи у висини до 50% од нето вредности инвестиционог улагања не може бити мањи од 7.500.000,00 динара, нити већи од 15.000.000,00 динара.

Нето вредност је вредност инвестиционог улагања исказаног у профактури/предуговору/понуди за извођење радова, са укљученим трошковима монтаже, инсталације и обуке, која не укључује ПДВ, трошкове транспорта, као ни било које друге трошкове који су у вези са инвестиционим улагањем.

Набавна цена опреме у профактури домаћих добављача мора бити исказана у динарима. У случају набавке производне опреме из иностранства, нето вредност исказана у страној валути у профактури прерачунава се према средњем курсу Народне банке Србије (у даљем тексту: НБС) на дан издавања профактуре.

Све евентуалне касније настале негативне курсне разлике у случају набавке опреме из иностранства сноси подносилац захтева.

Када је укупна нето вредност инвестиционог улагања виша од 30.000.000,00 динара, корисник може да финансира разлику већим сопственим учешћем или да за овај износ увећа кредитни захтев код банке.

Привредни субјекти морају и да обезбеде средства у висини ПДВ исказаног по профактури.

Банкa може увећати износ кредита у висини ПДВ на захтев привредног субјекта.

Привредни субјекти - подносиоци захтева за доделу бесповратних средстава, према евиденцији Централног регистра обавезног социјалног осигурања (у даљем тексту: ЦРОСО) о броју радника, на дан 31. децембар 2023. године треба да имају најмање пет запослених на неодређено време.

Нето вредност је вредност инвестиционог улагања исказаног у профактури/предуговору/понуди за извођење радова, са укљученим трошковима монтаже, инсталације и обуке, која не укључује ПДВ, трошкове транспорта, као ни било које друге трошкове који су у вези са инвестиционим улагањем.

*Средства одобрене бесповратне помоћи ће се исплатити на наменски рачун привредног субјекта отворен код банке.*

**ПРАВИЛА ЗА ДОДЕЛУ БЕСПОВРАТНИХ СРЕДСТАВА ПО ПРОГРАМУ**

**Koрисници бесповратних средстава**

Право да се пријаве на конкурс за доделу бесповратних средстава имају:

1. правна лица, регистрована у АПР као привредна друштва, или задруге, која су разврстана на микро, мала и средња правна лица у складу са Законом о рачуноводству („Службени гласник РС”, бр. 73/19 и 44/21 - др. закон) према финансијским извештајима за 2023. годину;

2) предузетници регистровани у АПР.

Услов да задруга користи средства Програма јесте да је задруга ускладила своја акта, органе и пословање са Законом о задругама („Службени гласник РС”, број 112/15) и да се подвргла задружној ревизији у последње две године.

*Огранак страног правног лица које је регистровано у АПР-у не може да конкурише по овом програму.*

**Услови које морају да испуне подносиоци захтева за доделу бесповратних средстава**

Услови које морају да испуне привредни субјекти - подносиоци захтева за доделу бесповратних средстава су:

1. да су поднели попуњен захтев за доделу бесповратних средстава, и захтев за кредит за потребном документацијом банци;
2. за привредне субјекте који обављају производну делатност, а код АПР имају регистровану шифру делатности различиту од дозвољених делатности доставити:

2.1. слике погона постојећих машина;

2.2.картицe основних средстава, на дан 31. децембра 2023. године на којима је обележена опрема која се користи за обављање делатности која се доказује и за коју су достављене слике;

2.3. три фактуре за испоручен сопствени производ, из претходне две године, на износе веће од 100.000,00 динара, за различите купце, који нису у групи повезаних лица.

1. да су регистровани у АПР у складу са законом којим се уређује регистрација привредних субјеката, најкасније 31. децембра 2022. године (*испуњеност овог услова банка проверава на основу јавно доступних података које води АПР. Уколико се ради о правном следбеништву, потребно је да корисник приложи банци и забележбу из АПР-а о правном следбеништву);*
2. да нису разврстани као велико правно лице у складу са Законом о рачуноводству према финансијским извештајима за 2023. годину (*испуњеност овог услова банка проверава на основу јавно доступних података које води АПР)*;
3. да над њима није покренут стечајни поступак или поступак ликвидације (*испуњеност овог услова банка проверава на основу јавно доступних података које води АПР)*;
4. да су измирили доспеле обавезе јавних прихода *(испуњеност овог услова банка проверава на основу уверења о измиреним обавезама на свим уплатним рачунима Пореске управе које доставља привредни субјект. Уколико привредни субјект не достави уверење, Комисија за доделу бесповратних средстава* *(у даљем тексту: Комисија) ће вршити проверу испуњености овог услова увидом у стање обавеза на рачунима јавних прихода и то два пута пре одржавања Комисије и ако се утврди да привредни субјект има неизмирене доспеле обавезе, сматраће се да не испуњава услове. Препорука је да се банци достави уверење о измиреним обавезама)*;
5. да су у већинском приватном власништву (*испуњеност овог услова банка проверава на основу јавно доступних података које води АПР)*;
6. да нису у групи повезаних лица, у смислу Закона о привредним друштвима („Службени гласник РС”, бр. 36/11, 99/11, 83/14 - др. закон, 5/15, 44/18, 95/18, 91/19 и 109/21) и Закона о банкама („Службени гласник РС”, бр. 107/05, 91/10 и 14/15), у којој су неки од чланова велика правна лица у складу са Законом о рачуноводству *(испуњеност овог услова банка проверава увидом у Образац бр.1*);
7. да повезана лица подносиоца захтева нису примила државну помоћ по овом програму *(испуњеност овог услова банка проверава увидом у Образац бр.1*);
8. да су привредна друштва, задруге и предузетници, према евиденцији Централног регистра обавезног социјалног осигурања (у даљем тексту: ЦРОСО) о броју радника, на дан 31. децембар 2023. године имали најмање пет запослених на неодређено време *(испуњеност овог услова проверава Министарство).* *Предузетник је обавезан да на овај датум има пет запослених радника на неодређено време, поред тога што је сам обвезник обавезног социјалног осигурања по некој основи у истом привредном субјекту. Релевантне шифре осигурања за доказивање овог услова су: 101, 109 и 207. Остале шифре осигурања се неће сматрати релевантним приликом доказивања овог услова.*
9. да не обављају производњу и промет било ког производа или активности, које се према домаћим прописима или међународним конвенцијама и споразумима, сматрају забрањеним, или ону делатност за коју није дозвољена додела државне помоћи, односно да обављају неку од делатности које се односе на производњу прехрамбених производа, текстила, производа од гуме и пластике, металску индустрију, дрвну индустрију, производњу БИО пластике или се у производном процесу користи БИО пластика као репроматеријал, као и остале делатности које припадају Сектору Ц – прерађивачка индустрија, изузев следећих: 1200 - Производња дуванских производа, 1820 - Умножавање снимљених записа, 19 - Производња кокса и деривата нафте, 2051 - Производња експлозива, 2060 – Производња вештачких влакана, 2410 - Производња сировог гвожђа, челика и феролегура, 2446 - Производња нуклеарног горива, 2540 - Производња оружја и муниције, 304 - Производња борбених војних возила *(испуњеност овог услова банка ће проверавати на основу шифре делатности под којом је привредни субјекат регистрован у АПР. Изузетно, у случају да се претежна шифра делатности привредног субјекта односи на делатности које нису подржане овим Програмом, а привредни субјект обавља делатност која јесте подржана Програмом, потребно је да привредни субјекат достави документацију наведену у тачки 2) овог одељка);*
10. да испуњавају све услове дефинисане у одељку 3. НАМЕНА СРЕДСТАВА *Уредбе*;
11. да у текућој фискалној години и у претходне две године (односно у 2024, 2023. и 2022. години) заједно са повезаним лицима нису примили државну помоћ и de minimis помоћ чија би висина, заједно са траженим бесповратним средствима, прекорачила износ од 23.000.000,00 динара *(испуњеност овог услова банка проверава увидом у Образац бр. 1). Приликом доказивања овог услова потребно је навести сву државну помоћ и de minimis коју је примио привредни субјект заједно са повезаним лицима у текућој фискалној години и у претходне две године.*
12. да нису у тешкоћама према следећој дефиницији:

Привредни субјект у тешкоћама је привредни субјект који није способан да сопственим средствима, средствима својих власника/акционара или поверилаца или средствима из других извора на тржишту спречи губитке и који би, без интервенције државе, краткорочно или средњорочно, угрозили његов опстанак.

Привредни субјект је у тешкоћама:

– ако је одговорност за његове дугове ограничена, а изгубио је више од половине основног капитала, од чега је у последњих 12 месеци изгубио више од четвртине основног капитала;

– ако најмање једно лице неограничено одговара за његове дугове, а у финансијским извештајима приказано је да је његов капитал смањен за више од половине, од чега је у последњих 12 месеци изгубљено више од четвртине капитала;

– ако испуњава услове за отварање стечајног поступка.

Привредни субјект је у тешкоћама и ако није испуњен ниједан услов из става 1. ове тачке, ако постоје очигледни показатељи који указују на то да је у тешкоћама, као што су: раст губитака, смањење укупног прихода, раст залиха, вишак капацитета, смањење новчаних токова, раст дуга, пораст трошкова камата и пад или нулта нето вредност имовине. У највећим тешкоћама је привредни субјект који је неспособан за плаћање (инсолвентан) или над којим је отворен стечајни поступак *(испуњеност овог услова банка проверава увидом у Образац бр. 1)*.

Привредни субјект који је основан пре мање од три године не сматра се привредним субјектом у тешкоћама, изузев ако је реч о малом привредном субјекту који испуњава услове за отварање стечајног поступка;

1. да се на основу расположивих информација може закључити да подносилац захтева и сва повезана лица имају добру пословну репутацију, а реализација инвестиције не носи репутациони ризик;
2. да се опрема и непокретност набавља односно радове изводи само кредибилни добављач/извођач радова. Продавац опреме мора бити произвођач опреме, увозник или дистрибутер опреме. Продавац опреме и непокретности односно извођач радова не сме бити повезано лице са корисником бесповратних средстава у смислу Закона о привредним друштвима и Закона о банкама. Уколико је опрема домаћег порекла мора бити набављена директно од произвођач. Продавац непокретности може бити и физичко лице, док извођач радова и добављач опреме мора бити предузетник или привредно друштво. *Добављач-произвођач је онај за кога се на основу јавно доступних информација може закључити да се бави производњом тражене опреме која је предвиђена предметним инвестиционим улагањем клијента.  У супротном, потребно је да клијент достави допуну документације и то:*

*- изјаву добављача са образложењем да је уједно и произвођач опреме;*

*- слике производног погона добављача;*

*- копије три фактуре добављача за опрему испоручену у претходне две године, сличне вредности или намене.*

*Добављач-увозник/дистрибутер опреме је онај за кога се на основу јавно доступних информација може закључити да се бави увозом/дистрибуцијом опреме. У супротном  потребно је да клијент достави допуну документације и то:*

*- изјаву добављача са образложењем да је увозник/дистрибутер опреме;*

*- копије три фактуре добављача за опрему испоручену у претходне две године, сличне вредности или намене.*

*Извођач радова је онај за кога се на основу јавно доступних информација може закључити да се бави извођењем радова који су предвиђени предметним инвестиционим улагањем клијента. У супротном, потребно је да клијент достави допуну документације и то:*

* *копије три привремене или окончане ситуације/понуде/фактуре у претходне две године од стране извођача радова, сличне вредности или намене са предметним инвестиционим улагањем клијента;*

1. уколико је предмет инвестиционог улагања доградња, реконструкција, адаптација, санација, инвестиционо одржавање производног простора или пословног простора који је у саставу производног простора, или простора за складиштење сопствених производа, сировина и репроматеријала, неопходно је да објекат на коме се наведени радови обављају буде у власништву привредног субјекта *(испуњеност овог услова банка проверава увидом у Образац бр. 1)*;
2. да привредни субјекат има обезбеђен слободан производни простор и све услове за инсталирање и стављање у функцију производне опреме која се набавља односно да је земљиште на коме се објекат гради у власништву привредног субјекта *(испуњеност овог услова банка проверава увидом у Образац бр. 1)*;
3. да привредни субјект испуњава све услове из важећих прописа који се односе на обављање предметне делатности, укључујући прописе у области заштите животне средине, радног законодавства и безбедности на раду (*(испуњеност овог услова банка проверава увидом у Образац бр. 1)*);
4. да је привредни субјект испунио преузете обавезе, уколико је био корисник програмa овог министарства из претходних година (*(испуњеност овог услова банка проверава увидом у Образац бр. 1., а додатно проверава и Комисија )*);
5. да привредном субјекту није изречена трајна или привремена правноснажна мера забране обављања делатности у последње две године (*испуњеност овог услова банка проверава на основу јавно доступних података које води АПР)*;
6. да предмет финансирања за који се конкурише неће бити финансиран делимично или у целости из било ког другог извора јавних средстава, као и да нису конкурисали или већ добили средства за исто инвестиционо улагање по другим програмима финансијске подршке у виду бесповратних средстава из буџета Републике Србије у 2024. години *(испуњеност овог услова банка проверава увидом у Образац бр. 1)*;
7. уколико је предмет инвестиционог улагања извођење грађевинских радова, неопходан услов је да постоји издата грађевинска дозвола односно доказ да је привредни субјекат који за средства конкурише поднео захтев за издавање исте *(привредни субјект доставља грађевинску дозволу банци, односно доставља банци доказ да је поднео захтев за издавање исте)*.

*Обавезан садржај профактуре:*

*• На профактури обавезно мора бити наведено да је опрема нова, тачан назив опреме, марка, тип и година производње;*

*• Подаци о добављачу: назив, адреса, телефон и ПИБ (уколико се ради о домаћем добављачу);*

*• Подаци о купцу (кориснику): назив, адреса и ПИБ;*

*• Број Профактуре;*

*• Место и датум издавања Профактуре;*

*• Опис робе или услуга, јединица мере, количина, цена, основица за ПДВ, стопа ПДВ-а, износ ПДВ-а и укупан износ са ПДВ-ом;*

*• Потпис и печат (уколико је Профактура пуноважна без потписа и печата, неопходно је то навести);*

*• Уколико је профактура издата од стране ино-добављача, доставити превод.*

Набавна вредност опреме на профактури домаћих добављача мора бити исказана у динарима. У случају набавке производне опреме из иностранства, нето вредност исказана у страној валути на профактури, прерачунава се према средњем курсу Народне банке Србије на дан издавања профактуре.

*Уколико се за опрему која је предмет захтева уместо профактуре достави отпремница/рачун, иста се не могу прихватити јер се у том случају сматра да је опрема већ набављена/плаћена/испоручена.*

*Корисник средстава је дужан  да опрему видљиво означи (уколико је предмет набавке опрема) налепницом коју преузима од Министарства.*

Банка и Комисија задржавају право на додатну проверу тачности података са Изјаве садржане у О1 Обрасцу - Захтев за доделу бесповратних средстава, коју је потписао законски заступник друштва.

***Министарство, Развојна агенција и Банка не сносе одговорност уколико добављач по уплати средстава не испоручи робу, те се привредним субјектима саветује да воде рачуна и са дужном пажњом бирају добављача.***

6. НАЧИН РЕАЛИЗАЦИЈЕ ПРОГРАМА

6.1. Обавезујући услови кредитирања за банку

Обавезујући услови за банку су да се кредити одобравају под следећим условима:

|  |  |  |
| --- | --- | --- |
| Рочност | Ефективна каматна стопа (ЕКС) | |
| Динарски | Валутна клаузула (ЕУР) |
| варијабилна | варијабилна |
| 1. 48 месеци | 3м Белибор + 2,3 пп | 6м Еурибор + 2,4пп |
| 2. 60 месеци | 3м Белибор + 2,4 пп | 6м Еурибор + 2,5пп |
| 3. 72 месеца | 3м Белибор + 2,5 пп | 6м Еурибор + 2,6пп |
| 4. 84 месеца | 3м Белибор + 2,6 пп | 6м Еурибор + 2,7пп |

* период почека – годину дана;

- максимална рочност кредита је 60 месеци за набавку нове опреме директно укључене у процес производње разменљивих добара;

- максимална рочност кредита је 84 месеца за куповину, изградњу, доградњу, реконструкцију, адаптацију, санацију, инвестиционо одржавање производног простора или пословног простора који је у саставу производног простора, или простора за складиштење сопствених производа, сировина и репроматеријала;

- примарно средство обезбеђења кредита је залога над купљеном опремом или на покретној имовини која није предмет куповине;

- искључује се хипотека као средство обезбеђења осим ако се односи на хипотеку која је раније узета као обезбеђење по другом кредиту (неискоришћен постојећи кредитни лимит);

- у случају куповине, изградње, доградње, реконструкције, адаптације, санације, инвестиционог одржавања производног простора или пословног простора који је у саставу производног простора, или простора за складиштење сопствених производа, сировина и репроматеријала, хипотека на објектима која су предмет инвестиционог улагања, је обавезно средство обезбеђења;

- искључује се депозит као средство обезбеђења средстава (осим као привремено обезбеђење до тренутка успостављања залоге на опреми);

- искључује се забрана расподеле добити привредног субјекта до отплате кредита;

- искључују се трошкови обраде кредита;

- привредни субјекти могу отплатити кредит превремено у односу на рок који је дефинисан у уговору са банком, с тим да уколико превремену отплату изврше у току прве трећине трајања периода отплате, дужни су да врате целокупан износ одобрених бесповратних средстава;

- искључује се могућност наметања додатних услова, од стране банке, клијентима који конкуришу за овај програм у односу на услове који већ важе за клијенте који користе друге инвестиционе кредите исте банке (нпр. условљавање величине промета преко банке и сл.).

**Подношење захтева за доделу бесповратних средстава**

*Захтев за доделу бесповратних средстава се подноси истовремено са захтевом за кредит у филијали/експозитури/на самосталним шалтерима Банке.*

Привредни субјекти могу поднети само један захтев за доделу бесповратних средстава за инвестиционо улагање. Други захтев за доделу бесповратних средстава и захтев за кредит код банке биће узет у разматрање само ако је поднет након пријема решења да је привредном субјекту одбијен/одбачен првобитан захтев односно ако је корисник одустао од првобитног захтева.

Прецизно и тачно попуњен захтев и пратећа документација, предају се приликом подношења захтева за кредит у једној од *филијала/експозитура/самосталних шалтера Банке*. У банци се могу добити све информације неопходне за учешће у Програму за потенцијалне кориснике.

Јавни позив је отворен док се средства из Програма не утроше, a најкасније до 31. маја 2025. године. Информација о затварању јавног позива се објављује на сајту Министарства: [www.privreda.gov.rs](http://www.privreda.gov.rs), Развојне агенције: [www.ras.gov.rs](http://www.ras.gov.rs), као и [www.preduzetnistvo.gov.rs](http://www.preduzetnistvo.gov.rs).

**Документација која се обавезно доставља банци приликом подношења захтева за набавку нове опреме директно укључене у процес производње разменљивих добара:**

1. попуњен захтев – **Образац број 1 са прилозима**;
2. профактура издата после датума објављивања јавног позива;
3. слика опреме са профактуре;
4. уверење Пореске управе да је подносилац захтева измирио доспеле обавезе јавних прихода, издато након датума објављивања јавног позива (*Уколико привредни субјект не достави уверење, Комисија ће вршити проверу испуњености овог услова. Препорука је да се банци достави уверење о измиреним обавезама)*;

Привредни субјекти који доказују производну делатност подржану Програмом, достављају и:

1. слике погона постојећих машина;
2. картицe основних средстава, на дан 31. децембра 2023. године на којима је обележена опрема која се користи за обављање делатности која се доказује и за коју су достављене слике, *односно пописна листа у случају предузетника која садржи назив и вредност постојеће опреме*. *Опрема на достављеној картици основних средстава мора бити у власништву привредног субјекта који конкурише односно не може бити у власништву физичког лица, нити у закупу.*
3. три фактуре за испоручен сопствени производ, из претходне две године, на износе веће

од 100.000,00 динара, за различите купце, који нису у групи повезаних лица.

**Документација која се обавезно доставља приликом подношења захтева за куповину, изградњу, доградњу, реконструкцију, адаптацију, санацију, инвестиционо одржавање производног простора или пословног простора који је у саставу производног простора, или простора за складиштење сопствених производа, сировина и репроматеријала:**

1. попуњен захтев – **Образац број 1 са прилозима**;
2. Профактура/предуговор/понуда за извођење радова издата после датума објављивања јавног позива, *са доказом да је именован одговорни извођач радова и копију лиценце за одговорног извођача радова. Извођач радова треба да буде регистрован за ту делатност, да поседује своју грађевинску оперативу за извођење радова и одговарајући број радника*;
3. уверење Пореске управе да је подносилац захтева измирио доспеле обавезе јавних прихода, издато након датума објављивања јавног позива (*Уколико привредни субјект не достави уверење, Комисија ће вршити проверу испуњености овог услова. Препорука је да се банци достави уверење о измиреним обавезама)*;
4. *понуда/предмер/предрачун радова потписан од стране овлашћеног лица (одговорног пројектанта);*
5. *доказ да је поднет захтев за издавање грађевинске дозволе са локацијским условима, решење којим се одобрава извођење грађевинских радова или правноснажна грађевинска дозвола. Инвеститор у грађевинској дозволи мора да буде подносилац захтева. Уколико није достављена уз захтев, грађевинска дозвола мора бити достављена пре закључења Уговора о додели бесповратних средстава. Уколико се изводе грађевински радови за које се не издаје дозвола, доставити потврду надлежног органа да се за извођење радова који су наведени у понуди, предмеру и предрачуну, не издаје дозвола У случају предузетника прихатаће се и грађевинска дозвола која гласи на физичко лице;*
6. *доказ да је инвеститор именовао стручни надзор и копију лиценце за лице које ће вршити стручни надзор;*
7. *доказ о власништву објекта на коме се изводе радови, односно доказ о власништву локације на којој се гради објекат* (*препис листа непокретности не старији од 30 дана);*
8. *доставити доказ о власништву некретнине која је предмет инвестиционог улагања (праву својине), која се адаптира, као и фотографије објекта споља и унутра (препис листа непокретности не старији од 30 дана).*

*Доградња / реконструкција / адаптација / санација / инвестиционо одржавање могуће је само на непокретностима које су у власништву подносиоца захтева. Није дозвољено вршење наведених грађевинских радова од стране закупца на непокретностима у приватној својини.*

*Понуда радова ће бити прихваћена максимално до износа који је у грађевинској дозволи наведен као предрачунска вредност пројекта.*

За предузетнике је потребно да **О1** - **Образац** **Захтев за доделу бесповратних средстава,** потпише лице које је регистровало обављање делатности као предузетник. За задруге потребно је да га потпише законски заступник.

**О1** **Образац** - **Захтев за доделу бесповратних средстава** мора бити са датумом након датума објављивања јавног позива.

Потписан О1 образац - **Захтев за доделу бесповратних средстава** у ПДФ формату, који је претходно кредитно одобрен и уз сву неопходну пратећу документацију, Банка доставља Комисији за доделу бесповратних средстава.

Попуњена пријава и наведена пратећа документација предају се банци у два примерка (један оригинал или оверена фотокопија, док је други примерак само копија).

*Након тога службеник банке попуњава и потписује Образац бр. 2. На првој страни Обрасца бр. 2 треба попунити датум пријаве који се односи на датум када је клијент поднео захтев банци. На последњој страни Обрасца бр. 2 службених уноси датум када је предмет клијента комплетиран и условно кредитно одобрен од стране банке. То значи да датуми на свим другим документима која се достављају Министарству морају да претходе том датуму.*

**Поступак доделе, уговарања и исплате бесповратних средстава**

Банка ће примати искључиво захтеве привредних субјеката који задовољавају све услове Програма *и овог упутства* и који су предали неопходну конкурсну документацију

Након пријема захтева за доделу бесповратних средстава и захтева за кредит, банка оцењује поднети захтев за кредит привредног субјекта и доноси прелиминарну одлуку о прихватању, одбијању или одбацивању захтева.

*Привредни субјекти чије су пријаве комплетне и формално исправне, подлежу провери кредитне способности од стране Банке. Проверу кредитне способности, Банка спроводи према критеријумима које користи у својим редовним кредитним операцијама.*

Све примљене захтеве за доделу бесповратних средстава који су условно кредитно одобрени, уз сву потребну документацију, банка на недељном нивоу доставља Комисији.

Решење о прихватању/одбијању или одбацивању захтева за доделу бесповратних средства се доставља кориснику, Развојној агенцији и банци. Решење о прихватању захтева и додели бесповратних средстава обавезно садржи обавештење корисника да му се додељује de minimis помоћ.

У року од осам дана од дана пријема решења, Развојна агенција и банка обавештавају привредни субјект и у року од 15 дана од дана достављања решења од стране корисника, закључују уговор о додели бесповратних средстава, односно уговор о кредиту са привредним субјектом.

Корисници ће уз решење о додели бесповратних средстава добити уговор о додели бесповратних средстава које ће, након потписивања, вратити Развојној агенцији. *Корисници ће бити обавештени да у року од 8 дана доставе ка Развојној агенцији потписан уговор са њихове стране.* Датумом закључења уговора се сматра онај датум када је уговор потписан од стране директора Развојне агенције. Сматраће се да су одустали од додељених средстава они привредни субјекти који нису потписали уговор о додели бесповратних средстава у предвиђеном року нити су благовремено уложили жалбу на решење. У том случају Министарство ће донети решење о поништавању решења о додели бесповратних средстава. Одложни услов за ступање на снагу уговора између корисника и Развојне агенције је закључење уговора између корисника и банке, те уколико привредни субјект не потпише уговор о кредиту са банком, уговор закључен са Развојном агенцијом неће производити правна дејства.

Уговор о додели бесповратних средстава нарочито садржи новчани износ који се додељује кориснику средстава, намене за које се средства додељују, начин преноса бесповратних средстава, обавезу корисника да уколико средства буџета не искористи наменски мора да иста врати у складу са уговором, обавезу корисника да инвестиционо улагање оконча најкасније до 31. децембра 2025. године, као и временски оквир у ком привредни субјект предмет инвестиционог улагања не сме да отуђи нити исти да у најам.

Уз уговор се прилаже и бланко меница привредног субјекта корисника бесповратних средстава, на начин и према условима који су дефинисани уговором, а која служи као средство обезбеђења за доделу бесповратних средстава у случају да се утврди ненаменско трошење средстава или евентуалне злоупотребе. Након истека рока од две године од закључења уговора, односно анекса уговора (уколико постоји), уколико је корисник средстава испунио све обавезе предвиђене уговором о бесповратним средствима, на захтев корисника, враћају се менице које су биле средство обезбеђења за бесповратна средства.

У року од пет дана од дана закључења уговора са банком, привредни субјект дужан је да уплати уговорено учешће, односно учешће одређено у складу са одељком 4. ФИНАНСИЈСКИ ОКВИР Уредбе.

По закључењу уговора о додели бесповратних средстава, Развојна агенција ће, у року од 15 дана, од дана када је информација о извршеној уплати сопственог учешћа корисника, достављена од стране банке, преносити одобрена бесповратна средства на посебан, наменски рачун привредног субјекта.

У случају да је предмет инвестиционог улагања извођење грађевинских радова, неопходан услов за потписивање уговора јесте достављање грађевинске дозволе уколико иста већ није достављена.

Након доношења решења Комисије рок за инвестиционо улагење, који је наведен у профактури односно предуговору односно понуди за извођење грађевинских радова, као и добављач/извођач радова, не могу се мењати осим у посебно оправданим случајевима на образложен захтев корисника. Уколико је захтев оправдан, Комисија доноси решење о измени претходно донетог решења о додели бесповратних средстава, а Развојна агенција, у складу са тим, потписује анекс Уговора са крајњим корисником.

|  |
| --- |
| Бесповратна средства не могу бити додељена без претходно условно одобреног захтева за кредит од стране Банке. |

*Непотпуне пријаве, као и пријаве које не испуњавају Програмом прописане услове, се неће разматрати, док ће пријаве достављене лично на писарницу Министарства или поштом, бити аутоматски дисквалификоване.*

*Банка је дужна да у року од две недеље од пријема комплетне и формално исправне пријаве, обавести корисника да ли је његов захтев условно одобрен.*

**7. Рад Комисије**

Комисија врши прегледање, финалну контролу формалне исправности и одлучује о прихватању захтева и додели бесповратних средства према редоследу пријема захтева у Министарство.

Критеријуми на основу којих Комисија врши контролу исправности захтева дефинисани су у одељку 5. УСЛОВИ ЗА ДОДЕЛУ БЕСПОВРАТНИХ СРЕДСТАВА ПО ПРОГРАМУ, пододељцима 5.1. и 5.2. Програма. У току поступка одлучивања о додели бесповратних средстава користиће се подаци из регистара и евиденција надлежних органа: АПР, ЦРОСО и Пореске управе.

|  |
| --- |
| Ради потпунијег сагледавања испуњености критеријума, Комисија може преко банке да затражи додатну документацију, појашњења предлога и изврши накнадну верификацију поднете документације. Тражену допуну документације потребно је доставити од стране банке најкасније 15 дана од дана разматрања предметног захтева на седници Комисије, а привредни субјект је у обавези да тражену допуну документације достави банци најкасније седмог дана од дана када је примио обавештење о потребној допуни документације од стране банке. Уколико се тражена допуна документације не достави у овом року, Комисија ће решењем одбацити захтев. *Комисија ће у ове сврхе обављати комуникацију са банком путем наменске маил адресе*. |

Комисија може захтев одобрити у целости или делимично, односно одбити или одбацити.

Комисија задржава право да не додели бесповратна средства, односно донесе решење о одбијању захтева у случају сумње у веродостојност документације, репутациони ризик привредног субјекта, као и сумње да се опрема/некретнина набавља односно грађевински радови изводе у циљу шпекулативних радњи, а не остваривања специфичних циљева Програма.

Комисија одлучује о свим накнадним захтевима корисника за изменама решења о додели бесповратних средстава услед наступања непредвиђених околности. Комисија може одобрити продужетак рока за реализацију инвестиционог улагања, који може бити дужи од рока који је дефинисан Програмом, промену добављача/ извођача радова или опреме, али не и функционалне намене опреме која је предмет кредитирања. У ситуацији када Комисија одлучује о захтеву за измену решења, Комисија не може да повећава износ бесповратних средстава који је одобрен првобитним решењем. Уколико се изменом решења повећава укупна нето вредност инвестиционог улагања, привредни субјект има обавезу да разлику у односу на претходну укупну нето вредност инвестиционог улагања финансира из сопствених средстава.

Код наступања ванредних околности (пожара, поплава и др.), услед којих је дошло до уништења предмета финансирања, корисник је дужан да о томе обавести Министарство и Развојну агенцију и достави одговарајућу потврду надлежног органа, осигуравајућег друштва или неког другог правног лица којим се доказује наступање ванредне околности, док о евентуалном даљем поступању у вези са претходно одобреним захтевом корисника одлучује министар на основу извештаја добијеног од стране Развојне агенције и извештаја са обављене теренске контроле.

У случају када, након доношења Решења, Комисија дође до сазнања на основу којих се доводи у сумњу веродостојност документације и чињеница, на основу којих је Комисија донела Решење о додели бесповратних средстава, министар привреде задржава право да по службеној дужности, донесе Решење којим ће поништити претходно донето решење о додели бесповратних средстава. У случају да је уговор о додели бесповратних средстава у међувремену потписан са корисником, Развојна агенција ће раскинути наведени уговор и тражити повраћај бесповратних средстава од корисника.

**Закључивање уговора, уговорне обавезе корисника и пренос средстава**

У року од осам дана од дана пријема решења Развојна агенција и Банка обавештавају привредни субјект.

*Кандидати чије је захтеве одобрила Комисија морају закључити:*

*- уговор о кредиту са Банком у року од 15 дана од дана достављања писаног обавештења од стране Банке;*

*- уговор о коришћењу бесповратних средстава са Развојном агенцијом, у року од 15 дана од дана достављања писменог обавештења о решењу Комисије и позива за закључење уговора од стране Развојне агенције.*

*Међусобна права и обавезе у вези са коришћењем бесповратних средстава уређују се уговором који закључују Развојна агенција Србије и корисник бесповратних средстава.*

*Уговор о кредиту мора бити закључен стриктно према условима из Програма, Уговора о реализацији Програма, закљученог између Министарства, Развојне агенције и Банке, и условно одобреног захтева.*

*Корисници ће уз решење о додели бесповратних средстава добити четири примерка уговора о додели бесповратних средстава које ће, након потписивања, вратити Развојној агенцији.* *Корисници ће бити обавештени да у року од 8 дана доставе ка Развојној агенцији потписан уговор са њихове стране.* Датумом закључења уговора се сматра онај датум када је уговор потписан од стране директора агенције.

Уз уговор се прилаже и бланко меница привредног субјекта корисника бесповратних средстава, на начин и према условима који су дефинисани уговором, а која служи као средство обезбеђења за доделу бесповратних средстава у случају да се утврди ненаменско трошење средстава или евентуалне злоупотребе. Након истека рока од две године од закључења уговора, односно анекса уговора (уколико постоји), уколико је корисник средстава испунио све обавезе предвиђене уговором о бесповратним средствима, на захтев корисника, враћају се менице које су биле средство обезбеђења за бесповратна средства.

|  |
| --- |
| Сматраће се да су одустали од додељених средстава они привредни субјекти који нису потписали уговор о додели бесповратних средстава у предвиђеном року нити су благовремено уложили жалбу на решење. У том случају Министарство ће донети решење о поништавању решења о додели бесповратних средстава. Одложни услов за ступање на снагу уговора између корисника и Развојне агенције је закључење уговора између корисника и Банке, те уколико привредни субјект не потпише уговор о кредиту са Банком, уговор закључен са Развојном агенцијом неће производити правна дејства. |

У року од пет дана од дана склапања уговора са Банком, привредни субјекат дужан је да уплати уговорено учешће од 5%. *Све евентуалне ризике курсних разлика, сноси подносилац захтева.*

*Корисник има обавезу да отвори наменски рачун код Банке чији број уписује у Уговор пре враћања истог у Развојну агенцију, на који уплаћује уговорено учешће. О извршеној уплати Банка без одлагања доставља обавештење Развојној агенцији електронским путем.*

По закључењу уговора о додели бесповратних средстава, Развојна агенција ће, у року од 15 дана од дана када је информација о извршеној уплати сопственог учешћа корисника, достављена од стране банке, преносити одобрена бесповратна средства на посебан, наменски рачун привредног субјекта.

У случају да је предмет инвестиционог улагања извођење грађевинских радова, неопходан услов за потписивање уговора јесте достављање грађевинске дозволе уколико иста већ није достављена.

Након доношења решења Комисије рок за инвестиционо улагење, који је наведен у профактури односно предуговору односно понуди за извођење грађевинских радова, као и добављач/извођач радова, не могу се мењати осим у посебно оправданим случајевима на образложен захтев корисника. Уколико је захтев оправдан, Комисија доноси решење о измени претходно донетог решења о додели бесповратних средстава, а Развојна агенција, у складу са тим, потписује анекс Уговора са крајњим корисником.

Kорисник је у обавези да предметне инвестиције видљиво означи налепницом коју преузима од Развојне агенције Србије.

**Поступак по жалби**

Привредни субјекти чије је захтеве Комисија одбила или одбацила у складу са одељком 6.5. став 3. Програма, имају право на жалбу у року од 15 дана од дана пријема решења.

Жалба се подноси министру привреде, у складу са Упутством о начину спровођења Програма.

О жалби одлучује министар привреде у року од 30 дана од дана пријема жалбе.

*Неблаговремена, недопуштена, односно жалба изјављена од стране неовлашћеног лица, биће одбачена.*

*У складу са Законом о републичким административним таксама[[1]](#footnote-1) плаћа се републичкa административнa таксa. Уплатницу као доказ о уплати треба приложити уз жалбу.*

*Прималац/корисник: Буџет Републике Србије*

*Жиро рачун: 840‐742221843‐57, модел 97*

*Позив на број: 50‐016*

*Сврха дознаке: Републичка aдминистративна такса*

*Износ: 560,00 РСД*

1("Сл. гласник РС", бр. 43/2003, 51/2003 - испр., 61/2005, 101/2005 -др. закон, 5/2009, 54/2009, 50/2011, 70/2011 - усклађени дин. изн., 55/2012 - усклађени дин. изн., 93/2012, 47/2013 -усклађени дин. изн., 65/2013 - др. закон, 57/2014 - усклађени дин. изн., 45/2015 – усклађени дин. изн., 83/2015, 112/2015, 50/2016 - усклађени дин. изн., 61/2017 - усклађени дин. изн., 113/2017, 3/2018 - испр., 50/2018 - усклађени дин. изн, 95/2018, 38/2019 – усклађени дин. изн., 86/19, 90/2019 - испр., 98/2020 – усклађени дин.изн., 144/2020, 62/2021- усклађени дин. изн.и 54/2023 - усклађени дин. изн)

**Праћење реализације Програма**

***Одлучивање о накнадним захтевима корисника***

Комисија разматра захтев и о томе доноси решење о измени решења или решење о одбијању захтева за измену решења.

*Измена решења се може радити само у посебно оправданим случајевима, као на пример:*

* *добављач није у могућности да испоручи тражену опрему или модел исте;*
* *извођач радова није у могућности да изврши радове;*
* *добављач/извођач радова је престао са радом;*
* *опрема не задовољава уговорену спецификацију;*
* *друге непредвиђене околности на које привредни субјекат није могао да утиче.*

*У свим наведеним случајевима потребно је да привредни субјект достави образложен* ***захтев за измену првобитно одобреног захтева,*** *као и изјаву добављача/извођача радова којом се потврђују наводи из захтева привредног субјекта.*

*У ситуацији када Комисија одлучује о захтеву за измену Решења Комисија не може да повећава износ бесповратних средства. Уколико се изменом решења повећава укупна нето вредност опреме која се набавља привредни субјекат има обавезу да разлику у односу на претходну укупну нето вредност финансира из сопствених средстава.*

***Поступање у случају одустајања корисника од учешћа у Програму***

*Привредни субјект може одустати од учешћа у програму* ***након добијања решења о додели бесповратних средстава а пре потписивања уговора о додели бесповратних средстава са РАС-ом.***

Сматраће се да је привредни субјект одустао од додељених средстава уколико не потпише уговор о додели бесповратних средстава у року од 15 дана од дана пријема решења, нити благовремено уложи жалбу на решење. У том случају Министарство ће, након добијене писане информације од стране РАС-а да корисник није у предвиђеном року потписао уговор, донети решење о поништавању решења о додели бесповратних средстава.

*Привредни субјект може одустати од учешћа у програму* ***након добијања решења о додели бесповратних средстава и потписаног уговора о додели бесповратних средстава са РАС-ом****, и то:*

1) У случају да привредни субјект коме су додељена бесповратна средства, жели из одређених разлога да **одустане од целокупног захтева**, Комисија констатује да је привредни субјект одустао од учешћа у програму а РАС раскида уговор о додели бесповратних средстава.

2) У изузетно оправданим случајевима, привредни субјект коме су додељена бесповратна средства може такође **одустати и једним делом односно делимично од првобитног захтева**. Комисија у овом случају констатује да је привредни субјект одустао од набавке дела опреме, и доноси решење о измени решења о додели бесповратних средстава (умањују се додељена бесповратна средства), Разлику у висини првобитно додељених бесповратних средстава и новог износа истих, привредни субјект је дужан да врати по инструкцијама које ће добити од РАС-а. У складу са наведеним РАС ће припремити анекс уговора.

**У случају одустајања корисника од учешћа у Програму након потписивања уговора** корисник доставља Банци потписану Изјаву о одустајању, а она електронском поштом о томе обавештава Министарство и Развојну агенцију.

**Надзор и контрола наменског коришћења средстава**

*Корисник средстава је у обавези да благовремено достави Банци, за потребе контроле, доказе за проверу утрошка одобрених бесповратних средстава као и да у периоду од 2 године након године у којој је програм реализован за потребе наменске контроле обезбеди све неопходне услове и документацију.*

Надзор и контролу наменског коришћења средстава врши Банка и Развојна агенција у сарадњи са Министарством.

*Непосредно након реализације инвестиционог улагања, корисник средстава доставља банци доказе о реализацији инвестиционог улагања у виду фактуре у случају набавке опреме (на којој је обавезно наведено да је опрема нова), уговора, односно окончане ситуације са извођачем радова по којим је извршено инвестиционо улагање, извод са рачуна да је предмет инвестиционог улагања плаћен добављачу/извођачу радова, SWIFT, јединствену царинску декларацију (у случају да се опрема набавља од ино добављача) а банка је у обавези да наведену документацију достави Развојној агенцији.*

Непосредно након реализације инвестиционог улагања од стране привредног субјекта, у циљу провере наменског утрошка средстава, банкa врши прву, теренску контролу.

Све извештаје о спроведеној теренској контроли, са пратећом документацијом, банкa доставља Развојној агенцији, непосредно по извршеној теренској контроли, а за инвестициона улагања завршена у децембру најкасније до 31. јануара 2026. године.

За привредне субјекте којима је Комисија одобрила продужетак рока за реализацију инвестиционог улагања, услед наступања непланираних околности, крајњи рок за теренску контролу и доставу Развојној агенцији, документације из става 2. овог одељка са извештајем о спроведеној теренској контроли је месец дана од датума који је дефинисан анексом уговора.

Банка, врши другу контролу *(само документациона)*, у циљу провере да предмет инвестиционог улагања није отуђен две године од године у којој склопљен уговор о додели бесповратних средстава (односно анекс уговора). Привредни субјект је дужан да достави банци картицу основних средстава на дан 31. децембра последње године која се контролише и електронски потписану изјаву привредног субјекта, на исти датум, да је предмет инвестиционог улагања у његовом власништву, односно да га није отуђио, најкасније до 31. јануара наредне године. Банка је у обавези да наведену документацију достави Развојној агенцији најкасније до 28. фебруара исте године.

Развојна агенција има обавезу да изврши контролу свих извештаја са прве и друге контроле извршених у претходној години као и пратеће документације достављене од стране банке, и да о томе достави извештај Министарству најкасније до 31. марта исте године.

За превремено отплаћене кредите, Развојна агенција има обавезу да изврши другу контролу две године од закључења уговора, односно анекса уговора (уколико постоји) и о томе достави извештај Министарству.

У реализацији контроле наменског коришћења средстава техничку помоћ Развојној агенцији пружају акредитоване регионалне развојне агенције.

У случају да банка уочи неправилности или злоупотребе, Развојна агенција ће по пријему писаног обавештења банке о томе, извршити другостепену контролу наменског коришћења. Такође, Развојна агенција има обавезу да изврши другостепену теренску контролу по случајном избору корисника (а не мање од 1% од укупног броја одобрених захтева) у току прве године од године склапања уговора о додели бесповратних средстава (односно анекса уговора).

Уколико Развојна агенција у поступку контроле, утврди неправилности које се не могу решити споразумно, односно непридржавање уговора или неке друге злоупотребе, доставиће привредном субјекту обавештење о раскиду уговора. Развојна агенција ће привредном субјекту који не изврши повраћај средстава у предвиђеном року активирати менице као средство обезбеђења за доделу бесповратних средстава.

Развојна агенција ће по закључењу свих уговора, а најкасније до 31. јула 2025. године, доставити финални извештај о реализацији Програма из претходне године Министарству, које ће га ради информисања доставити Влади.

Развојна агенција ће неутрошена средства пренети у буџет Републике Србије, најкасније до 15. августа 2025. године, сем уколико Влада посебним актом не распореди средства за реализацију Програма за исте намене.

Развојна агенција ће на својој интернет страници објавити листу свих привредних субјеката којима су одобрена бесповратна средства по Програму.

*Приликом вршења теренске контроле, привредни субјект је дужан да презентује оригинале и обезбеди копију Банци (уколико то већ није урадио) потребне документације* за *правдање инвестиционог улагања.*

|  |
| --- |
| *Уколико се приликом вршења теренске контроле установи да је привредни субјект, без претходног обавештавања Банке и добијања претходне сагласности Комисије, купио неку другу опрему или променио добављача, сматраће се да је привредни субјект поступио супротно правилима програма по коме су му бесповратна средства додељена.* |

Корисник средстава дужан је да Министарству, Развојној агенцији, Акредитованим регионалним развојним агенцијама и Комисији за контролу државне помоћи, у циљу праћења коришћења средстава, омогући надзор у свакој фази реализације активности тако што ће у сваком моменту бити омогућена контрола реализације активности и увид у финансијску документацију.

Такође Развојна агенција има обавезу да изврши другостепену теренску контролу по случајном избору корисника (а не мање од 1% од укупног броја одобрених захтева) у току прве године од године склапања уговора о додели бесповратних средстава (односно анекса уговора).

Развојна агенција има обавезу да изврши контролу свих извештаја са прве и друге контроле извршених у претходној години, као и пратеће документације достављене од стране Банке, и да о томе достави извештај Министарству најкасније до 31. марта исте године.

1. [↑](#footnote-ref-1)